Príloha č. 1 										  A/2015/11360

Opis, technické požiadavky

1.	Predmet zákazky: vypracovanie projektovej dokumentácie pre stavebné povolenie  v podrobnostiach dokumentácie na realizáciu stavby pre stavbu: „Sanácia zosuvu Račí potok, Košice“ vrátane potrebných geologických a geodetických prác s vyhotovením podkladov potrebných pre vypracovanie dokumentácie stavby; bližšia špecifikácia: 
a) geodetické zameranie zosuvu a okolia – územie cca 1 ha, zameranie polohy  penetračných sond,
b) geologické práce – zistenie vlastnosti zemín a polohy šmykovej čiary – 6 ks penetračných dynamických sond hĺbky cca 6,0 m, geofyzikálne práce, vzorkovacie a laboratórne práce, geologická správa, 
c)  projektová dokumentácia pre stavebné povolenie (ďalej DSP) v podrobnostiach dokumentácie na realizáciu stavby (ďalej DRS) sanácie zosuvu a regulácie potoka. 
2.	Spracovateľ dokumentácie stavby poskytne verejnému obstarávateľovi (objednávateľovi) potrebnú súčinnosť aj po odovzdaní a prevzatí dokumentácie stavby (ak pri výbere zhotoviteľa stavebných prác vznikne potreba vysvetlenia časti súťažných podkladov a inej sprievodnej dokumentácie týkajúcej sa dokumentácie stavby (§ 38 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní), účasť na všetkých rokovaniach týkajúcich sa predmetu zákazky, na územnom konaní a povoľovacích konaniach príslušných stavebných úradov a pod.).
3.	Obsah a rozsah dokumentácie stavby: podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhlášky č. 453/2000 Z. z., ktorou sa vykonávajú niektoré ustanovenia stavebného zákona vrátane  zakreslenia stavby do katastrálnej mapy (situácia na podklade katastrálnej mapy), výkazu výmer a rozpočtu stavby. 
4.	Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe (projektová činnosť a  vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy.
5.	Dokumentácia stavby bude vypracovaná v súlade s ustanoveniami všeobecne záväzných právnych predpisov platných a účinných v Slovenskej republike a platných technických noriem.
6.	Požiadavky na spracovanie dokumentácie stavby:
-  dokumentácia stavby bude vypracovaná v slovenskom jazyku, osobami s príslušnou odbornou spôsobilosťou, výkaz výmer a rozpočet budú vyhotovené v súlade s § 34 ods. 9 zákona o verejnom obstarávaní ako aj ďalších ustanovení daného zákona,
-  formát: textová časť - formát .doc, výkresová časť - formát .pdf  a .dgn., výkaz výmer a rozpočet - formát .xls, 
- počet vyhotovení: geologická dokumentácia – 4 ks, DSP (DRS) - tlačená forma 10 ks,  digitálna forma (CD) 2 ks; naviac výtlačky: situácia na podklade KM 5 ks a situácia stavby 5 ks.

7.	
Predmet a účel dokumentácie stavby:
-	riešenie sanácie zosuvu pôdy v priestore križovatky Račí potok a Vencová ulica v Košiciach (v dĺžke cca 40 m) v dôsledku, ktorého došlo k prehradeniu vodného toku Račí potok – návrh sanácie zosuvu svahu vrátane jeho odvodnenia, ochrany jestvujúceho objektu garáže (oporný múr) a úpravy a regulácie koryta potoka Račí potok (zvedenie potoka do potrubia DN 800 mm v dĺžke cca 40 m vrátane potrebných  šácht a spevnenie dna a svahov potoka v dĺžke cca 20 m) s prerokovaním riešenia so správcom potoka - Slovenským vodohospodárskym podnikom, š.p., Košice.